CELEX: 22011D0007
Language: sk
Date: 2011-04-01 00:00:00
Title: Rozhodnutie Spoločného výboru EHP č. 7/2011 z  1. apríla 2011 , ktorým sa mení a dopĺňa príloha IV (Energetika) k Dohode o EHP

30.6.2011   
            
            
               SK
            
            
               Úradný vestník Európskej únie
            
            
               L 171/1
            
         ROZHODNUTIE SPOLOČNÉHO VÝBORU EHP
   č. 7/2011
   z 1. apríla 2011,
   ktorým sa mení a dopĺňa príloha IV (Energetika) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha IV k dohode bola zmenená a doplnená rozhodnutím Spoločného výboru EHP č. 2/2011 z 11. februára 2011 (1).
            
         
               (2)
            
            
               Nariadenie Komisie (EÚ) č. 774/2010 z 2. septembra 2010, ktorým sa ustanovujú usmernenia týkajúce sa kompenzácie medzi prevádzkovateľmi prenosových sústav a spoločného regulačného prístupu k spoplatneniu prenosov (2), sa má začleniť do dohody,
            
         ROZHODOL TAKTO:
   Článok 1
   Za bod 39 [nariadenie Komisie (ES) č. 643/2009] prílohy IV k dohode sa vkladá tento bod:
   
               „40.
            
            
               
                  32010 R 0774: nariadenie Komisie (EÚ) č. 774/2010 z 2. septembra 2010, ktorým sa ustanovujú usmernenia týkajúce sa kompenzácie medzi prevádzkovateľmi prenosových sústav a spoločného regulačného prístupu k spoplatneniu prenosov (Ú. v. EÚ L 233, 3.9.2010, s. 1).
               Ustanovenia nariadenia sa na účely tejto dohody vykladajú s týmito úpravami:
               
                           a)
                        
                        
                           K článku 3 sa pridáva tento text:
                           ‚V členských štátoch EZVO nariadenie stráca platnosť, keď v rámci Dohody o EHP nadobudne účinnosť nariadenie (EÚ) č. 838/2010.‘
                        
                     
                           b)
                        
                        
                           Časť B bod 3 prvá veta prílohy sa nahrádza takto:
                           ‚Výška ročných priemerných poplatkov za prenos, ktoré platia výrobcovia, sa musí pohybovať v rozmedzí od 0 do 0,5 EUR/MWh, okrem poplatkov, ktoré sa uplatňujú v Dánsku, Švédsku, Fínsku, Nórsku, Rumunsku, Írsku, Veľkej Británii a Severnom Írsku.‘
                        
                     
                           c)
                        
                        
                           Časť B bod 3 druhá veta prílohy sa nahrádza takto:
                           ‚Výška ročných priemerných poplatkov za prenos, ktoré platia výrobcovia v Dánsku, Švédsku Fínsku a Nórsku, sa musí pohybovať v rozmedzí od 0 do 1,2 EUR/MWh.‘ “
                        
                     
         Článok 2
   Znenie nariadenia (EÚ) č. 774/2010 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 2. apríla 2011 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (3).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 1. apríla 2011
      
         
            Za Spoločný výbor EHP
         
         
            úradujúci predseda
         
         Gianluca GRIPPA
      
   
   
      (1)  Ú. v. EÚ L 93, 7.4.2011, s. 31.
   
      (2)  Ú. v. EÚ L 233, 3.9.2010, s. 1.
   
      (3)  Ústavné požiadavky neboli oznámené.